رواية صدفة العشاق الفصل السادس عشر 16 بقلم عهد عامر
رواية صدفة العشاق البارت السادس عشر
رواية صدفة العشاق الجزء السادس عشر
رواية صدفة العشاق الحلقة السادسة عشر
عند عائشة كانت قاعدة مع سارة ونور وحكتلهم كل حاجه
سارة: خلاص انا هعملك الاكل بتاعك واطلعهولك بنفسى
نور: وانا هفضل قاعدة معاكى اليوم كله ونذاكر سوا واخر الليل عمر يروحنى
عائشة: ربنا يديمكم فى حياتى بجد
وحضنوا بعض هما التلاته.
سارة: بقولكوا ايه، ماتيجوا نعمل سهرة خفيفة هنا
عائشة بحماس: يا ريت بجد.
نور: استنى اكلم ماما واشاورها انى هبات مع عائشة انهارده واقعد معاكم ونجهز السهرة
عائشة: اشطاا، قومى كلميها
راحت نور تكلم والدتها وفضلت سارة وعائشة فى الاوضة
سارة: مالك يا عائش؟
عائشة بحزن: انا زعلانة على ندى اوى يا سارة، ايوه طول عمرها بتكرهنى وبتخطط ازاى تطفشنى حقيقى، بس برضو هى فى الاخر بنت عمى يعنى اخت وغير كده بنت على كل اللى هيحصلها ده، محمد وعمر ومازن كلهم متوعدين ليها، ده غير اللى عملته مع الضو، ازاى حقدها وغلها يعميها عن كل ده! ازاى الكره ملا قلبها من ناحيتنا اوى كده واحنا معملناش ليها اى حاجه؟
سارة: ارجع واقولك الرك على التربية يا عائشة، يعنى لو عمك الله يرحمه او حتى والدتها ربوها على الحلال والحرام والصح والغلط والحب والمودة كانت طلعت افضل من كده وكانت كل خطوة هتعملها بحساب، لكن انتى بتقولى انك سمعتى والدتها وكل اللى قالته ازاى تعمل كده مع واحد مجرم وشكله وحش! يعنى كل اللى بصت عليه الشكل وبس مبصتش على ان ده حلال ولا حرام، مبصتش على مستقبل بنتها.
عائشة: انا مقهورة عليها يا سارة، كان نفسى تبقى اختى وحتة منى، منها لله مرات عمى ربنا يسامحها هى السبب كانت بتفرقنا من واحنا صغيرين خلت الحقد والكره يملا قلب ندى لغاية مفكرت تقتلنى وبقى عندها شئ عادى
سارة: عارفه يا عائشة انا ماما الله يرحمها قبل ما تموت قالتلى اوعى يا سارة تمشى ورا اى حد من غير ما تفكرى فى هل الكلام ده صح ولا غلط حتى لو خايفة منه، خوفك هيغرقك فى بحر غويط مش هتعرفى تنجى منه، وخدت بنصيحتها ورغم خوفى من بابا وحسن ومن ضربهم ليا وبهدلتهم الا انى رفضت اسمع كلامهم واطلق من مازن او امضى على اى ورقه، وندى كذلك لو كانت حكمت عقلها ولو مرة واحده فى كلام مامتها عنكم ومعاملتكم انتو او. عمى منصور ليهم كانت غيرت رأيها فيكم تماما.
عائشة: ربنا يهديها على حالها يا رب
رجعتلهم نور ووالدتها كانت وافقت انها تبات بعد اقناع شديد منها، وفضلوا يتكلموا شوية لحد ما سارة نزلت تجهز العشا مع سحر وكمان عشان تعمل اكل عائشة ونور فضلت جنب عائشة يذاكروا هما الاتنين.
================
جتلهم اخبارية بتهريب شحنة سلاح كبيرة وكان لازم يتحركوا كلهم ومحمد اجل الهجوم على الضو لحد ما يروح المهمه دى مع ادهم.
جهزوا خطتهم وكل حاجه ومعداتهم واتحركوا…..
==========
على طريق مقطوع
كان واقف حسن وسعيد ومعاهم ناس تاني اللى هيستلموا منهم البضاعه
حسن: هات البضاعه من عندك يابنى
جاب الجارد البضاعه وفتحها قدام الخواجه اللى كان واقف واتفرج عليها وعاينها وطلع شنطه الفلوس
فى الوقت ده كان ادهم ورجالته وقفوا وبصين عليهم ومستنيين الوقت المظبوط للهجوم.
واما ظهرت شنطة الفلوس
ادهم بلغ كل القوة بالهجوم
وتم الاشتباك بينهم وتبادل ضرب النار واخيرا تم القبض علي حسن وسعيد والخواجه واللى عاش من رجالتهم
(وبكده اتقفلت صفحة سعيد وحسن ومش هيضايقوا سارة تانى).
===============
وصل الخبر لمازن واللى كان مبلغ محمد بكل حاجه حصلت مع سارة وهو كلف ناس تراقبهم سبب م وصلت ليهم اخبارية التهريب.
مازن: متأكد يا محمد ان هما؟
محمد: عيب عليك والله هما، ومتنساش انك تيجى بكره انت ومدام سارة عشان ترفعوا عليهم قضيه الخطف اللى حصلت لمدام سارة والتهديد والضرب كمان
مازن: ده كده كده انا قدامى ساعة واكون فى البيت
محمد: خلاص تمام وانا هشوف عمر وارجع معاه ونقعد سوا نخطط خازوق حلو للضو.
مازن بضحك: وماله، فى انتظارك يا باشا
قفل محمد معاه وكلم عمر وللى كان قدامه ساعه برضو وقاله ان ادهم ومراته هييجوا وعمر قال ينوروا
كلم عائشة اللى كانت بتذاكر هى ونور
محمد: السلام عليكم ورحمة الله وبركاته، عامله ايه يا حبيبى
عائشة: وعليكم السلام ورحمة الله وبركاته، الحمد لله بخير
محمد: خدتى الادوية؟
عائشة: اه سارة عملتلى الاكل واتأكدت من كل حاجه وخدت الادويه متقلقش
محمد: طيب يا قمر بالشفا ان شآء الله
عايشة: ان شآء الله
محمد: بقولك ايه،
عائشة: ايه يا حبيبى
محمد: طيب والنبى اقولك اللى عايزه ازاى بعد حبيبى دى
عائشة بخجل: قول بقى
محمد: خلاص يا ستى متحمريش كده، بصى يا ستى، ادهم وموج جايين معايا انا هجيبهم واجى اشطا!
عائشة: تنوروا اكيد، هبلغ بابا وهنتظركم تحت
محمد: ماشى يا حبيبى، خدى بالك من نفسك
عايشة: حاضر.
قفلت معاه وبلغت نور ودخلت غيرت هدومها لدريس بنى وخمار بيج ونزلت بلغت والدها ووالدتها وقعدوا كلهم ف انتظارهم يوصلوا.
==============
بعد شوية وصل ادهم وموج ومحمد ومازن ودخلوا سلموا ع الكل وقعدوا سوا كلهم ومحمد قعد جنب عائشة ومسك ايدها
ادهم بمرح: متسيب ايدها يا حضرة الظابط مش هتطير
محمد: انت متجوز صح
ادهم: ومخلف
محمد: حلو سيبنى فى حالى وخليك مع مدامتك
عائشة بهمس: يا محمد بقى سيب ايدى.
محمد: تؤتؤ انسى واسكتى بقى
سكتت عائشة وبصت لمازن
عائشة: مازن، فين ابيه عمر؟
مازن: قدامه شوية ويوصل يا حبيبى عايزة حاجة
عائشة: لا با قلبى انا بطمن بس
محمد: اممم م اجيب شجرة واتنين لمون بالمرة!
مازن: ولااا دى اختى ها
محمد: والمصحف ومراتى
مازن: متدخلش معايا فى عند عشان انا اعند منك
محمد: ورينى
قام مازن وخد عائشة من ايدها وقعدها جنبه وحط ايده على كتفها وباسها فى خدها وهو بيخرج لسانه لمحمد.
ضحك الكل عليهم
ادهم: جدع يامازن والله فشيتنى فيه
محمد: حتى انت كمان!
رقص ادهم حواجبه لمحمد وكلهم ضحكوا
دخل عمر وسلم عليهم وقعد جنب نور
عمر بهمس: وحشتينى
نور بخجل: شكرا.
عمر: ايه الرخامة دى
ضحكت نور وسكتت.
قامت عائشة ونور وسارة وموج قعدوا قعدة بنات سوا مع بعض ومحمد والباقى قعدوا مع بعض
عند عائشة♡
عائشة بحماس: كان نفسى اتعرف عليكى اوى من كلامهم عنك
موج بحب: حبيبتى وانا كمان وخصوصا بعد الحادثة اللى حصلتلك كان نفسى اجى وازورك فى المستشفى بس ادهم قالى استنى شوية
نور بمرح: الله لا يعودها ايام
عائشة وموج: يا رب.
عائشة: مالك يا سارة؟
سارة: بصوا انا عايزة اقولكوا على حاجة بس انا لسه متأكدتش
نور: طيب قولى
موج: لو عايزاهم على انفراد انا هقوم
سارة بسرعة: لا والله انا اعتبرتك اختنا الرابعة واكتر
موج: ربنا يديمكم بجد.
عائشة: قولى بقى شجعتينا.
سارة: انا شاكة انى حامل
عائشة بتفاجؤ: بتهزرى صح
سارة: انا بقول لسه متأكدتش
موج: طيب قوليلى الاعراض اللى عندك ايه وانا اقولك، انا واحدة مخلفة مرتين يعنى خبرة
ضحكوا عليها وسارة وصفتلها اللى عندها
موج بابتسامة: تبقى حامل يا جميلة، مبارك وربنا يجعله ذرية صالحه يا رب.
عائشة بلخبطة وفرحة: ب بصى احنا نتأكد الاول، نبعت حد يجيب اختبار حمل وتعالى اعمليه فى اوضتى ونشوف الدنيا فيها ايه ولو كده نجهز مفاجأة لمازن ايه رأيكوا!
سارة: اؤيد وبشدة.
قامت عائشة وقالت للشغاله عندهم (زهرة) انها تروح تجيب اختبار من الصيدليه فى الخباثة ومن غير ماتقول لحد.
شافتها اعتماد وسمعت كل الكلام اللى قالته للدادة وبعتت للضو رسالة ( مبروك يا باشا عائشة حامل).
ودخلت تكمل شغلها.
=========
عند الضو كانت ندى فى حضنه وقرأ الرسالة واتنفض من جنب ندى
ندى: فيه ايه؟
الضو: عائشة حامل؟
ندى: نعم؟ ده من ايه ده ان شآء الله؟، انت لمستها؟؟
الضو: ملحقتش اعمل حاجه ولقيتهم كبسوا علينا، معقول تكون حامل من محمد؟!
ندى بغضب: دى تبقى حفرت قبرها بايديها، مش كفاية نفدت من الس.. م الصبح؟ جاية تخرب كل حاجه بحملها دلوقتى؟!
الضو: وانتى ايه اللى مضايقك خليهم مع بعض طالما انا وانتى بقينا سوا
ندى: يا شيخ اتنيل انت كمان، انا من الاول بقولك عايزة محمد اتجوزه اومال انا اتعرفت عليك ليه؟!
الضو بغضب: يعنى انتى كنتى واخدانى كوبرى عشان حبيب القلب؟ طاب واللى حصل بينا!
ندى وحست انها اتكشفت: انت فى حتة تانية، انا دلوقتى اللى لازمنى من محمد فلوسه ومن عمى ورثنا اللى كله هو وعياله ورمانا، لكن بعد مهاخد كل دول يولع محمد بالعيلة كلها ونطير سوا لبرة، وضحكت بعلو صوتها
ضحك الضو معاها وقرب منها.
ونسيبهم فى الحرام بقى اللهى يولعوا بجاز وسخ.
==========
دخلت سارة اوضة عائشة وعملت اختبار حمل وطلع ايجابى
كل البنات فرحوا وحضنوها وخصوصا عائشة اللى فرحت انها واخيرا هتبقى عمتو.
عائشة: انا مبسوطة اوى يا سارة، ربنا يكملك حملك على خير يا رب ويشرف حبيب قلب عمتو.
موج: انا بقولك من دلوقتى اهو اللى فى بطنك لو بنت محجوزه لمحمد ابنى!
عائشة باستغراب: ايه ده انتى ابنك اسمه محمد!
موج بابتسامة: واخته اسمها عائشة
عائشة: لا متهزريش يا موج، ايه الصدفة القمر دى ( قال يعنى مش انا اللى مرتباها🙂😂😂)
موج: ان شآء الله الزيارة الجاية اجيبهملك وتشوفيهم
عائشة: ده كده كده.
نور: طيب ايه مش نفكر هنفاجأ مازن ازاى؟!
سارة: ايوة ايوة صح، اعمل ايه؟!
موج: بصى انا اول مرة فاجئت فيها ادهم فى البيبى اللى مات الله يرحمه كنت عاملة تورته وكاتبه عليها (Hi dady) واما فاجئته بحمل عائشة ومحمد بعتله مسدج وانا بقوله تعالى بسرعة فيه ضيف جاى، جه يا قلب امه على ملا وشه ولقينى مجهزة بلالين هيليوم ومكتوب عليها (انا جيت نورت البيت) وصورة الكبير وبيبى تحتها
ضحكوا كلهم على افكار موج المجنونة وفضلوا يفكروا هيفاجئوا مازن ازاى؟!
=================
تحت عند الرجالة…
كان ضحكهم عالى
ادهم: والله زى مابقولكوا، وبقيت امشى اسلم ع الناس واقولهم ازيك انا حمار عشان خاطر حكم.
محمد: مش قادر والله.
قطع ضحكهم دخول ندى اللى اتفاجأت بوجودهم كلهم فى البيت.
وقف عمر وراح عندها
عمر: كنتى فين لدلوقتى؟
ندى: وانت مالك؟!
عمر: احترمى نفسك واتكلمى عدل، كنتى فين؟!
ندى: كنت مع صحابى ايه اللى فيها
عمر: انا محترم ان عندنا ضيوف والا كان زمان كفى معلم على خدك دلوقتى من قلة ادبك.
ندى بسخرية: هو انت جاى تعمل راجل عليا!
راحت قربت على ودنه وقالت: ابقى ربى اختك اللى حامل الاول يا راجل وبعدين تعالى حاسبنى سلام.
وسابته وطلعت وهى مبسوطة انها حققت انجاز وهى شايفة الصدمة على وش عمر.
راحله محمد وحط ايده على كتفه
محمد: فيه ايه، قالتلك ايه البت دى؟!
عمر: ولا حاجة تعالى نكمل قعدتنا
ودخلوا تانى عند ادهم ومازن
شوية وانضموا ليهم البنات وسهروا حبة مع بعض وبعد كده محمد وادهم وموج استأذنوا ومشيوا وكل واحد راح اوضته وعمر دخل اوضته وهو فى حالة ذهول تام وسكوت، هو اه واثق فى اخته تمام الثقة بس مش واثق فى ندى ولا الز.. فت التانى، عمر فى نفسه: ياترى ايه اللى خلى ندى تقولى كده؟!
يتبع…
لقراءة الفصل التالي : اضغط هنا
لقراءة باقي حلقات الرواية اضغط على : (رواية صدفة العشاق)